Սերգեյ Պինյաև

**Սերգեյ Մաքսիմովիչ Պինյաև** (. ), ռուս ֆուտբոլիստ, Մոսկվայի  «Լոկոմոտիվ» ակումբի և Ռուսաստանի ազգային հավաքականի հարձակվող:

## Ակումբային կարիերա
Սերգեյն սկսել է մարզվել վաղ մանկական հասակից, Սարատովի «Տորպեդո» ակումբում, իր մարզիչ հոր ղեկավարությամբ: Ռուսաստանի ֆուտբոլի ազգային լիգայում իր նորամուտը նշել է 2020 թվականի օգոստոսի 1-ին Մոսկվայի «Չերտանովո» ակումբի կազմում, հանդես գալով Մոսկվայի «Սպարտակ»-ի երկրորդ թիմի դեմ: Առաջին գոլը խփել է Օմսկի «Իրտիշ»-ի հետ հանդպման ժամանակ, երբ 15 տարեկան 9 ամսական և 10 օրական էր. այդպիսով դարձել է Ռուսաստանի ֆուտբոլի ազգային լիգայում ամենաերիտասարդ տարիքում գոլ խփած ֆուտբոլիստը:

2019 թվականին, երբ ընդամենը 15 տարեկան էր, փորձաշրջան է անցել «Մանչեսթեր Յունայթեդ»-ի ակադեմիայում։ Սակայն նույնիսկ մինչև Brexit-ի սահմանափակումների ուժի մեջ մտնելը «Յունայթեդը» չկարողացավ նրա հետ պայմանագիր կնքել, քանի որ նա ԵՄ անդամ չհանդիսացող երկրի խաղացող էր:

Սերգեյն իր նորամուտը Ռուսաստանի Պրեմիեր լիգայում նշել է Սամարայի «Կռիլյա Սովետով» թիմի կազմում 2021 թվականի հուլիսի 30-ին՝ Մոսկվայի «Սպարտակ»-ի  դեմ խաղում։ «Կռիլյա Սովետով»-ի կազմում առաջին գոլը խփել է 2021 թվականի սեպտեմբերի 22-ին՝ Ռուսաստանի գավաթի խաղարկության խմբային փուլում «Զնամյա Տրուդայի» հետ հանդիպման ժամանակ, հանդիպում, որն ավարտվել է սամարացիների ջախջախիչ՝ 10-0 հաշվով հաղթանակով։ Իսկ Պրեմիեր լիգայում իր առաջին գոլը խփել է 2021 թվականի դեկտեմբերի 11-ին՝ Կազանի «Ռուբին»-ի դեմ խաղում՝ 17 տարեկան և 39 օրական հասակում՝ դառնալով ՌՊԼ-ի պատմության մեջ երրորդ ամենաերիտասարդ գոլ խփողը՝ Ջանո Անանիձեից և Ալեքսանդր Սալուգինից հետո։ 

2022 թվականի հուլիսի 20-ին Պինյաևը ուշաթափվեց մարզման ժամանակ և շտապ տեղափոխվեց հիվանդանոց, որտեղ նրա մոտ ախտորոշվեց թոքաբորբ։ Պարզվեց, որ նրա վերականգնման համար կարող է անհրաժեշտ լինել վիրահատություն և մինչև վեց ամիս ժամանակ։ Նա խաղադաշտ վերադարձավ 2022 թվականի սեպտեմբերի 4-ին։  

2022 թվականի դեկտեմբերի 28-ին Պինյաևը չորս տարվա պայմանագիր կնքեց Մոսկվայի «Լոկոմոտիվ»-ի հետ։ 2024 թվականի սեպտեմբերի 3-ին նա «Լոկոմոտիվ»-ի հետ իր պայմանագիրը երկարաձգեց մինչև 2028 թվականի հունիսը։

## Միջազգային կարիերա
Ռուսաստանի հավաքականի բոլոր ժամանակների ամենաերիտասարդ  խաղացող Պինյաևն իր նորամուտը մինչև 16 տարեկանների հավաքականում նշել է 13 տարեկան և 9 ամսական հասակում։ Իսկ այդ երկրի ազգային հավաքական առաջին անգամ հրավիրվել է 2022 թվականի նոյեմբերին՝ Տաջիկստանի և Ուզբեկստանի հավաքականների դեմ ընկերական խաղերի համար։ Եվ իր նորամուտը նշել է տաջիկստանցիների դեմ 2022 թվականի նոյեմբերի 17-ին կայացած խաղում, 18 տարեկան 15 օրական հասակում՝ դառնալով ազգային հավաքականի ամենաերիտասարդ խաղացողը և  գերազանցելով Իգոր Ակինֆեևի ռեկորդը։

2023 թվականի մարտի 26-ին Իրաքի դեմ ընկերական խաղում Պինյաևը խփել է իր առաջին գոլը ազգային հավաքականի կազմում, 18 տարեկան 4 ամսական և 24 օրական հասակում՝  դառնալով ազգային հավաքականի պատմության ամենաերիտասարդ գոլ խփողը և գերազանցելով Դմիտրի Սիչևի նախկինում սահմանած ռեկորդը։

Սերգեյ Պինյաևը 2022 թվականին դարձել է ռուսական ֆուտբոլային «Առաջին հնգյակ» («Первая пятёрка») մրցանակի դափնեկիր:

## Ռեկորդներ
* Ռուսաստանի հավաքականում նորամուտը ամենաերիտասարդ տարիքում նշած ֆուտբոլիստ — 18 տարեկան 15 օրական հասակում
* Ռուսաստանի հավաքականի կազմում ամենաերիտասարդ տարիքում գոլ խփած ֆուտբոլիստ — 18 տարեկան 4 ամսական և 24 օրական
* Ռուսաստանի գավաթի խաղարկությունում դուբլ ձևակերպած ամենաերիտասարդ ֆուտբոլիստ — 16 տարեկան 10 ամսական հասակում, Նոգինսկի «Զնամյա» թիմին
* Ռուսաստանի ֆուտբոլի առաջին լիգայի առաջնությունում ամենաերիտասարդ տարիքում գոլ խփած ֆուտբոլիստ — 15 տարեկան 9 ամսական և 10 օրական հասակում, Օմսկի «Իրտիշ»-ին

## Կարիերայի վիճաակագրություն
### Ակումբային

### Միջազգային

*Հաշիվներ և արդյունքներ*

## Ծանոթագրություններ

## Արտաքին հղումներ
* 
* Профиль на сайте Российского футбольного союза
* Профиль на сайте ФК «Крылья Советов»
* 
* Profile by Russian Football National League
* 

Կատեգորիա:Ռուսաստանի հավաքականի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ռուսաստանի Պրեմիեր Լիգայի խաղացողներ